alexandrainst/scandi-wiki huggingface dataset:
Uno-X

Uno-X Norge er en landsdekkende kjede av selvbetjente bensinstasjoner i Norge. Kjeden består av rundt 200 stasjoner med beliggenhet fra Mandal i sør til Hammerfest i nord.

Bensinmarkedet 
Andre selvbetjente bensinstasjonkjeder i Norge er Automat1, Circle K, Shell Express og Esso Express. Uno-X og Automat1 er de eneste norskeide kjeder blant disse.

En del av Uno-X Mobility 
Selskapene YX Norge, Uno-X Norge, Uno-X Forsyning og YX Smøreolje danner Uno-X Mobility som er et forretningsområde under Reitan Retail.

Produkter 
De to mest solgte produktene er 95 blyfri og blank diesel.

Svanemerket bilvask er kjedens nye store satsing og har i løpet av 2021 åpnet en rekke bilvaskehaller.

Referanser

Eksterne lenker 
 
 www.unoxbilvask.no
www.unox.no

Bensinstasjoner
Norsk Rocks Historie Vol. 2: Shadowstida 1960–1964

Norsk Rocks Historie Vol. 2: Shadowstida 1960–1964 er det andre albumet i en serie med seks album med musikk fra NRKs dokumentarserie med samme navn.

Musikken på plata er en kompanjong til episode to av serien, som omhandlet de norske Shadows-inspirerte bandene.

Sporliste
The Beatniks: «Istanbul» (Nat Simon) – 2:35
The Zodiacs: «Rush On» (Ivar Hansson) – 2:45
The Flames: «Dark Man» (Jon Fredriksen) – 2:46
The Quivers: «Irene» (Tor Myrseth) – 2:30
The Snapshots: «Black Magic» (Jan Otto Trudvang) – 2:17
The Vikings: «Dovre ekspress» (Åge Haugan) – 2:08
The Falcons: «Piggtråd» (Svein Antonsen) – 2:13
The Flames: «Happy Days» (Jon Fredriksen/Arne Riddergård/Ivar Nysæther) – 2:29
The Vanguards: «Amorada» (Waldir Azevedo – 1:58
The Vikings: «Teen Scene» (Teddy Randazzo) – 2:31
The Beatniks: «Mars One» (Rossner) – 2:03
The Quartermasters: «Smau Sound» (John Jensen) – 1:47
The Quivers: «Goldfish» (Arne Schulze) – 2:57
The Beatniks: «Flickorna i Småland» (Karl Williams) – 2:21
The Quivers: «Piken i dalen» (Trad. arr. Arne Schulze) – 3:08
The Zodiacs: «Gjest Bårdsen» (Alfred Maurstad) – 1:51
The Vanguards: «Eg ser deg utfor gluggjen» (trad.) – 2:23
The Beatniks: «Stumbeling Guitars» (Svein Finjarn/Stein Jordbrånen) – 2:19
The Beatniks: «Sabre Dance» (Aram Khachaturian) – 2:48
The Vanguards: «Vanguard Special» (xxx) – 2:24
The Climbers: «Flukten fra landsbygda» (Jan Løseth/Lidvar Sperre) – 1:51
The Quivers: «M for Mad» (Arne Schulze/Robert Kristiansen) – 3:18
Sverre Faaberg & the Young Ones: «Twangy Man» (Svein Petterson) – 2:44
The Pussycats: «Ebb Tide» (Carl Sigman/Robert Maxwell) – 3:27

Referanser

Musikkalbum fra 2004
Norske Rocks Historie-album
Richard Udugama

Richard Udugama (født 11. november 1911, død 14. mai 1995 i Matale, Sri Lanka) var en militær leder, politiker og diplomat fra Sri Lanka.

Han var kommandør i den srilankiske militæret fra 1964 til 1966. Sammen med over tyve andre personer ble han anklaget for statskupp i 1966. Han ble imidlertid frikjent for anklagene. 

I 1970 ble han valgt inn som representant for hjemdistriktet Matale. Han tjenestegjorde som Sri Lankas ambassadør til Irak mellom 1979 og 1982.

Studier og krigstjeneste 
Udugama studerte ved Trinity College, men tok en pause fra studiene på grunn av den andre verdenskrig, da han sluttet seg til Ceylon Defence Force og begynte som fenrik i det srilankiske infanteriet i 1940. Han var medlem av en bataljon i infanteriet og han tok flere infanteri-kurs i Sri Lanka og India. Han ble forfremmet til graden kaptein 1. januar 1943. I november 1943 ble han overført til det britiske hæravdelingen som opererte i Burma under den andre verdenskrig. I  denne tiden var han med i Punjab Regiment i Arakan-området, på østsiden av Mayu Range. For sin krigstjeneste ble han tildelt flere medaljer, som Burma Star, Defence Medal og Krigsmedaljen. Han ble også tildelt en Order of the British Empire. Etter krigen ble han demobilisert, men sluttet seg til den nye srilankiske hæren da denne ble etablert i 1949. Da ble han ansatt som vanlig offiser med grad som major. 

Ved begynnelsen av 1960-tallet hadde han nådd graden oberst og han ble ansatt i Ceylon Sinha Regiment som  kommanderende offiser og var stasjonert i distriktet Jaffna. Der ble han kjent for å bryte opp en protest. I 1962 ble det gjort forsøk på et statskupp ble han beordret tilbake til Colombo og han ble utnevnt til Kommandør av den srilankiske militæret i 1964. Han var den første singalesisk-buddhistiske kommandøren som ble tildelt graden brigader. 

Han ble arrestert, anklaget for medvirkning til statskupp mot regjeringen og dens daværende statsminister Dudley Senanayake. Udugama satt fengslet på Welikada i tre år til rettssaken fant sted. Høyesterett fant ham ikke skyldig, og frikjente ham for alle anklager om statskupp. Etter frifinnelsen ble han tildelt et sete for distriktet Matale for det politiske partiet Freedom Party, og ble valgt som medlem av parlamentet, et sete som han beholdt frem til 1977. 

På slutten av 1970-tallet ble han en støttespiller for United National Party, og i 1979 ble han utnevnt til Sri Lankas ambassadør til Irak frem til 1982. Regjeringen i Sri Lanka skjenket ham tittelen Deshamanya og da han døde i 1995 ble en statsbegravelse innvilget med fulle militære æresbevisninger.

Familie 
General Udugama giftet seg med Rita Nugawela Kumarihamy, datter av Tikiri Banda Nugawela Rate Mahatmaya. Ekteparet hadde en sønn og en datter sammen.

Referanser 

Srilankiske politikere
Order of the British Empire (MBE)
Norsk Rocks Historie Vol. 3: Beatgrupper 1964–1967

Norsk Rocks Historie Vol. 3: Beatgrupper 1964–1967 er det tredje albumet i en serie på seks album med musikk fra NRKs dokumentarserie med samme navn. Albumet ble utgitt i 2004.

Musikken på plata er en kompanjong til episode tre av serien, som blant omhandlet Bergen Beat og andre norske beatgrupper.

Sporliste
The Pussycats: «Just a Little Teardrop» (Trond Graff) – 2:20
1-2-6: «Graveyard Paradise» (Asbjørn Krogtoft) – 3:00
Mewsic Group: «She Won't Sing» (Arne Holst) – 2:47
The Divorced: «I'm Gonna Leave You Satisfied» (Thor Hilmersen/Bjørn Hagring) – 2:51
Firebeats Inc.: «Can't Find Nobody» (Yngve Bjerke) – 2:07
The Wizards: «See You Tonight» (Ivar Olsen) – 2:23
Rhytmic Six: «Watch Your Step» (Bobby Parker) – 2:30
The Firestones: «I've Been Wrong» (L. Ransford) – 1:55
Tony & the Swing Blues: «Madman» (Tore Haugland) – 2:44
The Zodiacs: «No No No» (Don Fardon/Philip Whitcher) – 2:35
Guess Who Inc.: «Man's Trouble» (Guess Who Inc.) – 2:11
Helge Nilsen & the Stringers: «Do You Love Me Anymore» (Helge Nilsen) – 2:50
The Vanguards: «One Track Mind» (Keith Colley/Linda Colley) – 2:08
Helge og Rune med The Stringers: «Tell Her» (B. Russel) – 2:11
Davy Dean & the Swinging Ballades: «Shakin' All Over» (Johnny Kidd) – 2:15
The Mojo Blues: «Nothing's Too Good for My Baby» (Van Duren) – 2:26
1-2-6: «Elisabeth» (Asbjørn Krogtoft) – 3:01
The Beatniks: «I'm Not Sorry» (Svein Finjarn/Kjell Asperud) – 2:51
The Vanguards: «Hi-Heel Sneakers» (Robert Higginbotham) – 2:43
Green Onions: «Came from a Party» (Thor G. Norås) – 2:11
The Clinkers: «No More Potations» (Arne Moslåtten) – 2:38
The Missing Links: «Movin'» (The Missing Links)
Moonspinners: «I'll Put My Eyes Upon You» (Hans Jørgen Høinæs) – 2:58
Jan Groth and his Voodoes: «Bye Bye Baby» (Jan Groth) – 2:17
Morgans: «Trouble and Tea» (Mike d'Abo) – 2:43
Bente Lind & the Lunic Group: «Goodbye Jimmy, Goodbye» (Jack Vaughn) – 3:18
The Hugger Muggers: «Come on Up» (Felix Cavaliere) – 3:00
Zaks: «Take Special Care» (Finn Pedersen) – 2:20
The Pussycats: «The Craftsman» (Trond Graff) – 2:01

Referanser

Musikkalbum fra 2004
Norske Rocks Historie-album
Herbrand Larsen

Herbrand Larsen (født 3. februar 1973) er en norsk musiker og keyboardspiller fra Nesbyen. Han har spilt i det norske ekstrem metalbandet Enslaved. Før det var han medlem av bandet Audrey Horne.

Historikk 
Larsen har siden 90-tallet vært en aktiv produsent og lydtekniker. I 2002 ble han med i bandet Audrey Horne som keyboardist. Han var med på deres debutalbum No Hay Banda i 2005, som fikk tildelt Spellemannprisen 2005 innen kategorien Metal. Like før Audrey Horne skulle begynne med innspillingen av sitt andre album, Le Fol i 2007, forlot Larsen bandet. Men han har likevel bidratt på album senere som gjesteartist og produsent av bonusspor.

I 2004 ble Larsen medlem av gruppen Enslaved, som mottok Spellemannprisen både i 2005 og 2007. I tillegg til keyboards og mellotron kan Larsen også høres som korist i Enslaved. Han ga seg i Enslaved i 2016. 
Han driver Earshot Studios i Bergen, og har i tillegg til Audrey Horne og Enslaved også arbeidet med band som Gorgoroth, Helheim, I, Ov Hell, Syrach og Taake.

Larsen har vært samboer med NRK-programlederen Øyvor Bakke siden 2002.

Diskografi

Enslaved 
 2004: Isa
 2006: Ruun
 2008: Vertebrae
 2010: Axioma Ethica Odini
 2012: RIITIIR
 2015: In Times

Audrey Horne 
 2005: No hay banda

Referanser

Eksterne lenker 
 Enslaved offisiell nettside
 profil på Groove.no

Norske black metal-musikere
Norske viking metal-musikere
Enslaved-medlemmer
Personer fra Bergen kommune
Fødsler i 1973
Deskriptiv statistikk

Deskriptiv statistikk er en grunnleggende statistisk analyse ved bruk av kvantitative metoder. Grunnleggende deler av en deskriptiv statistisk analyse er å finne en middelverdi, hvor spredt datasettet er og hvordan punkter i datasettet skaper en form sammen.

Deskriptiv statistikk
Psykometri
Bergen busstasjon

Bergen busstasjon er en busstasjon og bybaneholdeplass på Bybanen i Bergen beliggende i Bergenhus bydel. Fra Bybanens åpning og fram til november 2022 gikk bybanestoppet under navnet Bystasjonen.

Bybaneplattformene er fordelt over to stoppesteder. Linje 1 stopper på perrong A og B, som er plassert omtrent i midten mellom de to delene av busstasjonen. Linje 2 stopper på perrong C og D, som ligger langs Lungegårdskaien. 

Bergen Storsenter ligger like ved. På sydsiden, på Nygårdstangen ved Store Lungegårdsvannet, ligger Amalie Skram videregående skole og det nasjonale svømmeanlegget Alexander Dale Oen Arena, som i kortform kalles AdO arena. Anlegget er navngitt til heder for verdensmesteren i 100 meter brystsvømming, Alexander Dale Oen, som døde i ung alder.

Stasjoner på Bybanen i Bergen
Bergenhus
Jernbanestasjoner åpnet i 2010
2010 i Norge
Busstasjoner i Norge
Rango

Rango er en amerikansk animert filmkomedie fra 2011, regissert av Gore Verbinski. Stemmene i den enegelsktalende versjonen tilhører Johnny Depp, Isla Fisher, Abigail Breslin, Alfred Molina, Bill Nighy, Harry Dean Stanton, Ray Winstone og Timothy Olyphant.
Rango er den første animasjonsfilmen produsert hos Industrial Light and Magic, som tidligere er kjent for sitt spesialeffektarbeide.

Filmen ble belønnet med en Oscar for beste animasjonsfilm.

Handling 
Kameleonen Rango faller ut av bilen til eierne sine midt i Mojaveørkenen, og ender opp i western-byen Dirt, bebodd av forskjellige ørkendyr. Byen er rammet av vann-mangel, og etter å ha skrytt på seg en fargerik og skummel bakgrunn, ender Rango opp som byens sheriff, og må etterforske hvor alt vannet har blitt av.

Opprinnelige stemmer 
 Johnny Depp som Rango. En eksentrisk og intelligent kameleon
 Abigail Breslin som Priscilla, en søt mus.
 Ned Beatty som John, en gammel skilpadde
 Alfred Molina som Roadkill, en gammel armadillo
 Bill Nighy som en slange ved navn Jake.
 Harry Dean Stanton som Balthazar Douglas Peterson, en gammel bonde
 Timothy Olyphant som The Spirit of the West.
 Stephen Root som Doc Kenny, en kanin og byens doktor.
 Johannes Merrimack III, et ekorn som også eier byens bank.
 Maile Flanagan som Lucky
 Alanna Ubach som Boo / Cletus.
 Ian Abercrombie som Ambrose, en ugle
 Gil Birmingham som Theodore «Wounded Bird» Grank.
 James Ward Byrkit som Waffles, en liten øgle
 Claudia Black som Angelique, en kvinnelig rev
 Blake Clark som Buford, en padde som er bartender ved en lokal saloon.
 John Cothran, Jr. som Elgin, en rødgaupe
 Patrika Darbo som Delilah / Maybelle
 George DelHoyo som Señor Flan, en ugle - og fortelleren i filmen
 Charles Fleischer som Elbows
 Beth Grant som Bonnie
 Ryan Hurst som Jedidiah. Sønnen til Balthazar, og Ezekiels eldre bror.
 Vincent Kartheiser som Ezekiel. Balthazars sønn, og Jedediahs yngre bror.
 Joseph Nunez som Rock-Eye, en frosk
 Hemky Madera som Chorizo, en spissmus
 Chris Parson som Hazel Moats / Kinski, og andre karakterer.
 Lew Temple som Furgus, som en Hvithodehavørn
 Gore Verbinski som sersjant Turley, en vill kalkun / andre karakterer.
 Kym Whitley som Melonee, en frosk.
 Alex Manugian som Spoons, en mus

Norske stemmer 
 Frank Kjosås som Rango
 Stig Krogstad som Bad Bill
 Katrine Blomstrand som Bønna
 Kalle Øby som Doc
 Siri Nilsen som Priscilla
 Paul-Ottar Haga som Klapperslange-Jake
 Duc Paul Mai-The som Roadkill og Senor Flan
 Christoffer Staib som Vestens Sanne Ånd
 Erik Hivju som Ordføreren
 Ellers medvirker: Tommy Karlsen, Roy Markussen og Jørn Fuller-Gee

Eksterne lenker 
 
 

Westernfilmer fra USA
Animasjonsfilmer fra USA
Filmer fra 2011
Engelskspråklige filmer
Oscar-vinnere (animasjonsfilm)
Lars O. Meling

Lars Olai Meling (født 8. mai 1876, død 12. mai 1951) var en norsk skipsreder og politiker (V). Han var statsråd for utenrikske saker, handel, sjøfart og industri (handelsminister) i periodene 1924–1926 og 1933–1935 i to Mowinckel-regjeringer.

Meling ble som 16-åring ansatt i Hakon Magne Wrangells handels- og rederivirksomhet. Her gikk han gradene til han ble Wrangells kompanjong i 1910. Meling var sentral i handels- og skipsfartsmiljøet i Haugesund i en årrekke, og var blant annet initiativtaker til byens børs, formann i Haugesunds Rederiforening 1932–1933, og styremedlem i flere banker og forsikringsselskaper.

Meling ble valgt inn i Haugesund bystyre i 1910, og satt fem perioder. Han var ordfører 1916–1917. På det rikspolitiske plan ble Meling vararepresentant på Stortinget i 1922, og møtte fast i Post- og telegrafkomiteen og Justiskomiteen. Han fikk fast plass perioden etter, og ble formann i Post- og telegrafkomiteen. I perioden 1937–1945 satt Meling i Finans- og tollkomiteen og i Post- og telegrafkomiteen.

Referanser

Kilder

Eksterne lenker 
 

Norske skipsredere
Venstre-statsråder
Stortingsrepresentanter for kjøpstedene i Vest-Agder og Rogaland fylker
Stortingsrepresentanter fra Venstre
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1937–1945
Ordførere i Haugesund
Venstre-ordførere i Rogaland
Norske vaksinemotstandere
Personer fra Haugesund kommune
Artikler i sjøfart-prosjektet
Emma T.R. Williams Vyssotsky

Emma T.R. Williams Vyssotsky (født 23. oktober 1894, død i mai 1975) var en kjent amerikansk astronom. Hun var den andre kvinnen som fikk en doktorgrad i astronomi ved Radcliffe College. 

Da hun tok doktorgraden i astronomi i 1930, var det med avhandlingen Spectrophometric Study of Stars. Hun tilbrakte mye av sin karriere som astronom ved McCormick Observatory som var en del av  University of Virginia, der hennes spesialitet var bevegelsene på stjernehimmelen og kinematikken av Melkeveien. Hun giftet seg med den russisk-fødte astronomen Alexander N. Vyssotsky i 1929. De hadde en sønn sammen, Victor A. Vyssotsky, som ble matematiker og vitenskapsmann. Han utviklet også flere forskjellige videospill. 

I årene etter at hun giftet seg med Victor A. Vyssotsky, underviste hun i astronomi ved University of Virginia. I 1949 skrev hun og mannen sammen en bok som senere er blitt betraktet som en klassiker i sitt felt: An Investigation of Stellar Motion. 

Emma ble tildelt en Annie J. Cannon Award innen astronomi fra American Astronomical Society i 1946.

Referanser 

Astronomer fra USA
Personer fra Delaware County i Pennsylvania
Fødsler i 1894
Dødsfall i 1975
Igor Kurtsjatov

Igor Vasiljevitsj Kurtsjatov (russisk: Игорь Васильевич Курчатов; døpt 12. januar 1903, død 7. februar 1960) var en sovjetisk/russisk atomfysiker. 

Under hans ledelse testet Sovjetunionen ut sin første plutonium-baserte kjernefysiske innretning i 1949. Av den grunn er han husket som «The Father of the Soviet Atomic Bomb». Etter å ha studert både fysikk og maritime ingeniørfag. Kurtsjatov var vitenskapelig assistent ved fakultet for fysikk ved Ioffe Fysikalsk-Technical Institute i Baku, Aserbajdsjan og senere jobbet han under dr. Abram Fedorovich Ioffe ved det Fysisk-Tekniske Instituttet for ulike problemstillinger knyttet til radioaktivitet. I 1932 fikk han støtte til sin egen kjernefysiske forskning som sto bak Sovjetunionens første syklotron i 1939. 

Da andre verdenskrig brøt ut mellom det nasjonalsosialistiske Tyskland og Sovjetunionen i 1941, ble Kurtsjatov utnevnt til direktør for den gryende sovjetiske kjernefysiske programmet. Under det økende presset som følge av krigen, inkludert den amerikanske atombombingen av de japanske byene Hiroshima og Nagasaki sto Kurtsjatov og hans kollegaer bak den vellykkede detoneringen av en bombe med plutoniumimplosjon i 1949. 

Blant prosjektene som ble fullført under Kurtsjatovs ledelse var den første syklotron i Moskva (1949), den første atomreaktoren i Europa (1946), den første atomreaktoren for ubåter (1959). I 1943 fikk NKVD tilgang til en kopi av en hemmelig britisk rapport fra en komité om gjennomførbarheten av atomvåpen, noe som førte til at diktator Josef Stalin bestilte påbegynnelsen av et sovjetisk atomprogram (om enn med svært begrensede ressurser i begynnelsen). Kurtsjatov ble utnevnt til direktør for det gryende sovjetiske atomprogrammet senere dette året. Stalin ville ha raske resultater i forskningen og han satte den hensynsløse Lavrenti Beria i direkte kommando av det nye atom-prosjektet. 

Asteroiden 2352 er oppkalt etter Kurtsjakov.

Referanser 

Russiske fysikere
Kjernefysikere
Personer fra Tsjeljabinsk oblast
Fødsler i 1903
Dødsfall i 1960
Eldreomsorg

Eldreomsorg omfatter den delen av helse og sosialtjenestene som tar hånd om eldre brukere, deriblant sykehjem, hjemmesykepleie og kurator- og besøkstjeneste.

Norge
Enkelte steder i Norge er det opprettet eldresentrer som tilbyr rimelig middagsmat som eventuelt kan også bringes hjem. Det er hver enkelt kommune som har ansvaret, men private institusjoner medvirker i stor utstrekning. 

Rådet for eldreomsorg ble opprettet 1970, og i 1971 fikk Sosialdepartementet et eget kontor for disse sakene. I 1985 ble Statens eldreråd  opprettet som rådgivende organ som fritt og selvstendig skulle ta opp de eldres levekår og livsvilkår. Som ble erstattet av Statens seniorråd i 2002 for å ta seg av eldres rettigheter.

Referanser

Eksterne lenker 
 Eldreomsorg - familieomsorg og offentlige tjenester. Eldreomsorg i historisk perspektiv, artikkel hos Norgeshistorie.no

Alderdom
Beskyttet etternavn

Et beskyttet etternavn er i Norge alle etternavn som ikke has av flere enn 200 personer. Om en person vil endre navn til et beskyttet etternavn, må han eller hun innhente samtykke fra samtlige som har dette etternavnet. For barn under 18 år gis samtykke av den eller dem som har foreldreansvaret. Unntak fra dette kravet er ved giftermål eller dersom navnet har vært en av foreldrenes, besteforeldrenes, oldeforeldrenes eller tippoldreforeldrenes etternavn eller mellomnavn med mindre disse ble ervervet ved ekteskap eller samboerskap.

Referanser 

Etternavn
Richard Freitag

Richard Freitag (født 14. august 1991) er en tysk skihopper. Hans verdenscupdebut kom i hoppuka 2009/10. Freitag var med på det tyske laget som vant gull i Mixed lagkonkurranse i Ski-VM 2015 i Falun.

Karriere 

Freitag kom på 15.-plass i storbakkerennet i Oslo-VM 2011. Han tok også sølv i junior-VM samme sesong. I hoppuka den sesongen ble han sammenlagt nr 17. Freitag bruker skimerket fluege.de. Han vant sitt første verdenscuprenn i Harrachov i Tsjekkia 11. desember 2011 i samme bakke som faren vant sitt eneste verdenscuprenn.

I hoppuka 2014/15 vant Freitag rennet i Innsbruck. Det var det femtiende hoppukerenn siden forrige tyske seier da Sven Hannawald vant i Oberstdorf i 2002.

Han er sønn av skihopperen Holger Freitag, som deltok i verdenscupen, VM og OL. Hans søster, Selina Freitag, er også skihopper.

Han tok sølv med det tyske laget i lagkonkurransen under Vinter-OL 2018.

Verdenscupseire individuelt

Verdenscupseire lag

Sammenlagtplasseringer i verdenscupen

Referanser

Eksterne lenker 
 

Tyske skihoppere
Verdensmestere i skihopping
Olympiske sølvmedaljevinnere for Tyskland
Deltakere under Ski-VM 2011
Deltakere under Ski-VM 2013
Deltakere for Tyskland under Vinter-OL 2014
Skihoppere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Tyskland under Vinter-OL 2018
Skihoppere under Vinter-OL 2018
Medaljevinnere under Vinter-OL 2018
Deltakere under Ski-VM 2019
Tyske mestere i skihopping
Jensen & co

Jensen & Co ble etablert av Ludvig Christian Jensen som åpnet kolonialforretning i sentrum av Oslo. Forretningen i Torggata 5 ble raskt et samlingspunkt for Oslofolk.

Jensen & Co representerte Lipton fra 1895 og det var dette agenturet som var utgangspunktet for omleggingen i 1975 til salgs og markeds-
organisasjonen som de driver i dag.

Jensen & Co er fremdeles et familie-eid og -drevet firma. Christine Bugge Jensen representerer i dag 5 generasjon Jensen i sjefsstolen..

Jensen & Co har idag 45 ansatte, og dekker hele Norge.

Eksterne lenker
 Jensen & Co hjemmeside

Etableringer i 1866
Hoppbakken på Spurvehøyden

Hoppbakken på Spurvehøyden i Moskva i Russland ligger i skråningen ved Moskvaelvas høyre bredd, rett overfor Luzjniki Stadion. Bakken har K-punkt 72 meter og bakkestørrelse 75 meter. Den ble bygd i 1953, og var i sin tid Sovjetunionens viktigste hoppbakke. Bakken var arena for både internasjonale hopprenn og sovjetiske og russiske mesterskap, og brukes fremdeles til trening og nasjonale renn.

Anlegget er i brukbar stand, og bakken har plastmatter til helårsbruk, som sist ble skiftet ut i 2010. Anlegget har også snøkanoner. Men heisen er i ustand, og bakken har utdatert bakkeprofil og er i minste laget til internasjonale renn. Det russiske skiforbundet ønsker å modernisere bakken, men planene kompliseres av at den ligger i et naturvernområde.

Hoppbakken ble skadet av brann 2. mai 2012.

Den første hoppbakken på Spurvehøyden ble bygd i 1936, og restene av den er ennå synlige i terrenget. I tilknytning til dagens K72-bakke ligger tre mindre hoppbakker med størrelse K45, K20 og K10, som i likhet med den største bakken er utstyrt med plastmatter. Ifølge nettstedet Skisprungschanzen-Archiv er bakkerekorden i K72-bakken 80,5 meter, satt av Pjotar Tsjaadajev (Hviterussland) 4. september 2010.

Referanser

Kilder 
 Skisprungschanzen-Archiv: Moskva (feil byggeår, besøkt 5. mars 2011)
 Ski-jumping.ru: Bolsjoj Moskovskij tramplin (russisk, besøkt 5. mars 2011)
 Federatsija pryzjkov na lyzjakh s tramplina i lyzjnogo dvojeborja Rossii (Det russiske forbundet for skihopping og kombinert): «Pervenstvo Rossii i otkrytoje pervenstvo goroda Moskvy po pryzjkam na lyzjakh s tramplina» na Sportivnom komplekse «Vorobevy gory» (russisk, 3. februar 2011, besøkt 5. februar 2011)

Eksterne lenker 
 
 MTV News Russia: Lyzjniki na trave (nyhetsvideo, 5. september 2010, publisert på YouTube)
 Letajusjtsjij Lyzjnik (Flying Skier): Moscow (bildegalleri)
 MosDay.ru: Tramplin na Vorobjevykh Gorakh (bildegalleri)

Hoppbakker i Russland
Byggverk i Moskva
Byggverk fullført i 1936
1936 i Russland
Buvajsar Sajtijev

Buvajsar Khamidovitsj Sajtijev, russisk Бувайсар Хамидович Сайтиев (født 11. mars 1975 i Khasavjurt) er en russisk bryter som bryter i fristil i 74-kilosklassen. Han representerte Russland under Sommer-OL 2008 der han tok gull foran Soslan Tigiev fra Usbekistan.
Han har også gull fra Sommer-OL i 2004 og 1996.

Eksterne lenker 
 

Russiske brytere
Olympiske mestere for Russland
Medaljevinnere under Sommer-OL 1996
Deltakere for Russland under Sommer-OL 1996
Brytere under Sommer-OL 1996
Deltakere for Russland under Sommer-OL 2000
Brytere under Sommer-OL 2000
Medaljevinnere under Sommer-OL 2004
Deltakere for Russland under Sommer-OL 2004
Brytere under Sommer-OL 2004
Medaljevinnere under Sommer-OL 2008
Deltakere for Russland under Sommer-OL 2008
Brytere under Sommer-OL 2008
Personer fra Khasavjurt rajon
Fødsler i 1975